

**รายงานการติดตามและประเมินผลแผนพัฒนาท้องถิ่น**

**(พ.ศ. 2561 - 2565)**

**ขององค์การบริหารส่วนตำบลบ้านโป่ง**

**อำเภองาว จังหวัดลำปาง**

**ประจำปีงบประมาณ พ.ศ. 2565**

 **(1 ตุลาคม 2564 – 30 กันยายน 2565)**

**คำนำ**

 ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ. 2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 และ ข้อ 14 (ฉบับที่ 3) พ.ศ. 2561 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินผลแผนพัฒนามีหน้าที่ดำเนินการติดตามและประเมินผลแผนพัฒนาขององค์กรปกครองส่วนท้องถิ่น ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

 ดังนั้นเพื่อให้การติดตามและประเมินผลแผนเป็นไปด้วยความถูกต้องและตามระเบียบดังกล่าวและมีประสิทธิภาพ คณะกรรมการติดตามและประเมินผลแผนพัฒนาองค์การบริหารส่วนตำบล บ้านโป่ง จึงได้ดำเนินการติดตามและประเมินผลแผนพัฒนาองค์การบริหารส่วนตำบลบ้านโป่ง ปีงบประมาณ พ.ศ. 2565 (เดือนตุลาคม พ.ศ. 2564 - เดือนกันยายน พ.ศ. 2565) ขึ้น เพื่อรายงานและเสนอความเห็น ที่ได้จากการติดตามให้นายกองค์การบริหารส่วนตำบลบ้านโป่ง คณะกรรมการหวังเป็นอย่างยิ่งว่ารายงานผลการติดตามฉบับนี้จะสามารถเป็นประโยชน์อย่างยิ่งในการพัฒนาองค์การบริหารส่วนตำบลบ้านโป่ง สามารถแก้ไขปัญหาให้กับประชาชนและทำให้ประชาชนเกิดความพึงพอใจสูงสุด

คณะกรรมการติดตามและประเมินผล

แผนพัฒนาองค์การบริหารส่วนตำบลบ้านโป่ง

**ส่วนที่ 1 บทนำ**

**1. ความสำคัญของการติดตามและประเมินผล**

 การติดตาม (Monitoring) และ การประเมิน (Evaluation) เป็นกระบวนการที่แตกต่างกันมีจุดหมาย ไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoring and Evaluation) มาประสานใช้ด้วยกันอย่างเหมาะสม จะช่วยให้ผู้บริหารท้องถิ่น พนักงานส่วนตำบล พนักงานจ้าง สมาชิกสภาท้องถิ่น สามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่ง จึงเป็นการติดตามผลที่ให้ความสำคัญ ดังนี้

 1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาองค์การบริหาร ส่วนตำบลบ้านโป่งหรือกิจกรรมต่างๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

 2. ผลการใช้ปัจจัยหรือทรัพยากรต่างๆ ในการพัฒนาองค์การบริหารส่วนตำบลบ้านโป่ง ตรวจสอบดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพ ตามระยะเวลาที่กำหนดไว้หรือไม่อย่างไร

 3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

 4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์การบริหารส่วนตำบลบ้านโป่งว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่น (พ.ศ. 2561-2565) โครงการ กิจกรรมต่างๆ ซึ่งอาจเกิดจากผู้บริหารท้องถิ่น สมาชิกสภาท้องถิ่น ปลัดองค์กรปกครองส่วนท้องถิ่น ผู้บริหารระดับหัวหน้าสำนัก/ผู้อำนวยการกอง บุคลากรขององค์กรปกครองส่วนท้องถิ่น สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นที่ สภาพแวดล้อมในสังคมภายใต้ความต้องการและความพึงพอใจของประชาชนตำบลบ้านโป่ง

 **บทสรุปของความสำคัญก็คือ** ในการไปสู่การวางแผนการพัฒนาในปีต่อๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่างๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดี

ขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในองค์การบริหารส่วนตำบลบ้านโป่ง ให้เกิดประโยชน์เพื่อดำเนินการขยายแผน โครงการ งานต่างๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์การบริหารส่วนตำบลบ้านโป่ง โดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

**2. วัตถุประสงค์ของการติดตามและประเมินผล**

 การติดตามและประเมินผลแผนพัฒนาท้องถิ่น มุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องที่นั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

 1. เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลบ้านโป่ง ซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพ และประสิทธิผล

 2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

 3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลบ้านโป่ง

 4. เพื่อทราบถึงสถานภาพการบริหารการใช้จ่ายงบประมาณขององค์การบริหารส่วนตำบลบ้านโป่ง

 5. เพื่อสร้างความรับผิดชอบของผู้บริหารท้องถิ่น ปลัด ผู้บริหารระดับสำนัก/กองทุกระดับขององค์กรปกครองส่วนท้องถิ่นที่จะต้องผลักดันให้การดำเนินการตามแผนงาน โครงการต่างๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในตำบล บ้านโป่ง หรือสังคมส่วนรวมมากที่สุด

 6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กองต่างๆ ในปีงบประมาณ พ.ศ. 2565

**3. ขั้นตอนการติดตามและประเมินผล**

 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

 (1) กำหนดแนวทาง วิธีการในการติดตามและประเมินผลแผนพัฒนา

 (2) ดำเนินการติดตามและประเมินผลแผนพัฒนา

 (3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา ไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

 (4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

 **1. การดำเนินการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่น มีจำนวน 12 คน ประกอบด้วย

 1) สมาชิกสภาท้องถิ่นที่สภาท้องถิ่นคัดเลือก จำนวน 3 คน

 2) ผู้แทนประชาคมท้องถิ่น จำนวน 2 คน

 3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

 4) ผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน หัวหน้าส่วนการบริหาร จำนวน 2 คน และเจ้าหน้าที่ จำนวน 1 คน

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่งต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่น ดังนี้

 1) ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนาท้องถิ่น โดยการกำหนดกรอบ แนวทาง วิธีการ และห้วงเวลาให้เหมาะสมกับองค์กรปกครองส่วนท้องถิ่น

 2) ดำเนินการติดตามและประเมินพัฒนาท้องถิ่นตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดระยะเวลา

 3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อดำเนินการต่อไป

 **2. การกำหนดแนวทางและวิธีการ**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่งได้กำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาขององค์การบริหารส่วนตำบลบ้านโป่ง ดังนี้

2.1 การกำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ประโยชน์อย่างไร เมื่อใด ข้อมูลหลักๆ ที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม

2.2 วางแผนติดตามและประเมินผล จะนำวัตถุประสงค์และขอบเขตในการติดตามงานจาก ข้อ 2.1 มาวิเคราะห์ แล้วเขียนรายละเอียด ซึ่งประกอบด้วย ประเด็นหลักๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่ง ส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

 2.3 ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่างๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

 2.4 การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้ แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การเขียน Flow Chart การแสดงแผนภูมิแกนท์ (Gantt Chart) หรืออาจใช้หลายๆ วิธีประกอบกันตามความเหมาะสมของพื้นที่องค์การบริหารส่วนตำบลบ้านโป่ง

2.5 รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงาน โครงการหนึ่งๆ อาจมีหลายลักษณะก็ได้ตามความเหมาะสมขององค์การบริหารส่วนตำบลบ้านโป่ง ในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม

 2.6 รายงานผล คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาขององค์การบริหารส่วนตำบลบ้านโป่งต่อผู้บริหารเพื่อให้ผู้บริหารเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนทราบในที่เปิดเผยภายในสิบห้าวัน และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

 2.7 การวินิจฉัยสั่งการการนำเสนอเพื่อให้เกิดการเปลี่ยนแปลง ปรับปรุง แก้ไขที่ดี หลังจากคณะกรรมการติดตามและประเมินผลแผนพัฒนาขององค์กรปกครองส่วนท้องถิ่นหรือผู้เกี่ยวข้องหรือผู้มีอำนาจในสำนัก กองต่างๆ ได้รับรายงานสรุปแล้วจะวินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อผู้บริหารท้องถิ่น

**4. การรายงานผล**

 คณะกรรมการติดตามและประเมินผลแผนพัฒนาขององค์การบริหารส่วนตำบลบ้านโป่ง มีอำนาจหน้าที่ในการรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นโดยอย่างน้อยปีละหนึ่งครั้งภายในเดือนธันวาคมของทุกปี

**ขั้นตอนการรายงานผล**

ตั้งข้อสังเกต/รับทราบ/เสนอความเห็น

เสนอ

รายงานผล

ธันวาคม

เสนอ

เสนอ

เสนอ

**ภายในเดือนธันวาคม**

ประกาศผลการติดตามและประเมินผลแผนพัฒนาให้ประชาชนในตำบลบ้านโป่งทราบ ในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

**5. เครื่องมือการติดตามและประเมินผล**

 เครื่องมือการติดตามและประเมินผลแผนพัฒนาท้องถิ่น (Monitoring and evaluation tools for local development plans) เป็นสิ่งของ วัสดุ  อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาองค์การบริหารส่วนตำบลบ้านโป่ง ใช้ในการเก็บข้อมูลการติดตามผลรวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น  แบบสอบถามวัดทัศนคติ มาตราส่วนประมาณค่า และวิธีการ เป็นต้น  และหรือโดยการสร้างเครื่องการติดตามและประเมินผลแผนพัฒนาท้องถิ่นได้แก่ แบบสอบถาม (Questionnaires)  แบบสัมภาษณ์  (Interview) และแบบสังเกตการณ์  (Observation) เป็นต้น  โดยอาศัยสภาพพื้นที่ทั่วไป อำนาจหน้าที่ ภารกิจขององค์การบริหารส่วนตำบลบ้านโป่ง รวมถึงผู้มีส่วนได้เสียในท้องถิ่นรวมทั้งเกณฑ์มาตรฐาน แบบต่าง ๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว  จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม  ดำเนินการสำรวจและเก็บข้อมูล วิเคราะห์ข้อมูล สรุปข้อมูลที่เป็นจริงต่อไป

 **1. กรอบและแนวทางในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่งกำหนดกรอบและแนวทางในการติดตามและประเมินผล ดังนี้

 1.1 กำหนดกรอบเวลา (Time & Time Frame) โดยกำหนดกรอบระยะเวลา ดังนี้

 1) ประชุมคณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่งอย่างน้อยปีละ 1 ครั้ง

 2) สรุปผลการติดตามและประเมินผลทุกครั้ง และสรุปภาพรวมของการประชุมที่ผ่านมาทุกครั้ง

 3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นภายในเดือนธันวาคมของทุกปี และเพื่อให้ผู้บริหารท้องถิ่นเสนอสภาท้องถิ่นภายในระยะเวลาที่กำหนด

 1.2 ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ขององค์การบริหารส่วนตำบล บ้านโป่ง

 1.3 ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในองค์การบริหารส่วนตำบลบ้านโป่งมาปฏิบัติงาน

 1.4 ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ 5 ปี วัดได้จากช่องปีงบประมาณ โครงการที่ต่อเนื่องจากปีงบประมาณที่ผ่านมา

 1.5 ประสิทธิภาพ (Efficiency) เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นขององค์การบริหารส่วนตำบลบ้านโป่ง ซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

 1.6 ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น

 กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สภาพแวดล้อมขององค์การบริหารส่วนตำบลบ้านโป่งทั้งในระดับหมู่บ้านและระดับตำบล และอาจรวมถึงอำเภองาวและจังหวัดลำปางด้วย เพราะว่ามีความสัมพันธ์และปฏิสัมพันธ์ในเชิงการพัฒนาท้องถิ่นแบบองค์รวมของจังหวัดเดียวกัน

 **2. ระเบียบ วิธีในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลบ้านโป่งกำหนดระเบียบ วิธีในการติดตามและประเมินผล ดังนี้

 2.1 ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ ๆ ที่สำคัญ 3 ประการ คือ

 1) ผู้เข้าร่วมติดตามและประเมินผล

 2) เครื่องมือ

 3) กรรมวิธีหรือวิธีการต่าง ๆ

 2.2 วิธีในการติดตามและประเมินผลแผนพัฒนา

 1) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้

 2) การสำรวจ (survey) เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต(observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่ บุคลากรขององค์การบริหารส่วนตำบลบ้านโป่งเป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้

 **3. กำหนดเครื่องมือที่ใช้ในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล บ้านโป่งกำหนดเครื่องมือที่ใช้ในการติดตามและประเมินผลดังนี้

 3.1 การทดสอบและการวัด (Tests & Measurements) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงานและแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น เป็นต้น

 3.2 การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้ายๆ กับการพูดสนทนาอย่างไม่มีพิธีรีตองไม่เคร่งครัดในขั้นตอน

 3.3 การสังเกต (Observations) คณะกรรมการติดตามและประเมินผลแผนพัฒนาองค์การบริหารส่วนตำบลบ้านโป่ง ใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นขององค์การบริหารส่วนตำบลบ้านโป่ง มีการบันทึกการสังเกต แนวทางในการสังเกต และกำหนดการดำเนินการสังเกต

 (1) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชาชนในหมู่บ้านหรือตัวบุคคล ชุมชน มีกิจกรรมร่วมกัน

 (2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในองค์การบริหารส่วนตำบลบ้านโป่ง

 3.4 การสำรวจ (surveys) ในที่นี่หมายถึง การสำรวจเพื่อประเมินความคิดเห็นการรับรู้ ทัศนคติ ความพึงพอใจ ความจำเป็น ความต้องการของประชาชนในตำบลองค์การบริหารส่วนตำบลบ้านโป่งคณะกรรมการติดตามและประเมินผลแผนพัฒนาองค์การบริหารส่วนตำบลบ้านโป่ง จะมีการบันทึกการสำรวจ และทิศทางการสำรวจไว้เป็นหลักฐาน

 3.5 เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ขององค์การบริหารส่วนตำบลบ้านโป่ง

**6. ประโยชน์ของการติดตามและประเมินผล**

 การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นในอนาคต ประโยชน์ต่างๆ แยกเป็นหัวข้อได้ ดังนี้

 1. ได้ทราบถึงสถานภาพและสถานการณ์ต่างๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน

 2. ได้ทราบถึงข้อดี ข้อเสีย ข้อบกพร่องต่างๆ ตลอดจนปัจจัยที่ทำให้แผนพัฒนาท้องถิ่นและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

 3. ช่วยให้การใช้ทรัพยากรต่างๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

 4. สามารถเก็บรวมรวม วิเคราะห์ข้อมูลต่างๆ ที่เกี่ยวกับรายละเอียด ความต้องการ สภาพปัญหาต่างๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

 5. กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

 6. การวินิจฉัย สั่งการ ผู้บริหารท้องถิ่น ปลัด ผู้บริหารระดับสำนัก/กองต่างๆ ขององค์การบริหารส่วนตำบลบ้านโป่ง สามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่างๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

 7. ทำให้ภารกิจต่างๆ ของบุคลากรในองค์การบริหารส่วนตำบลบ้านโป่งแต่ละคน แต่ละสำนัก/กองต่างๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายขององค์การบริหารส่วนตำบลบ้านโป่งเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

 8. สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่างๆ และประชาชนพึงพอใจเมื่อได้รับการบริการประชาชนในเขตตำบลบ้านโป่ง/ องค์การบริหารส่วนตำบลบ้านโป่ง

**ส่วนที่ 2 การติดตามและประเมินผล**

**1. การติดตามและประเมินผลการดำเนินงานตามยุทธศาสตร์**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 กำหนดให้รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความคิดเห็นดังกล่าวและต้องปิดประกาศไว้เป็นระยะเวลาไมน้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

 ดังนั้นเพื่อการปฏิบัติให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่นดังกล่าว องค์การบริหารส่วนตำบลบ้านโป่ง จึงขอประกาศผลการดำเนินงานการจัดทำงบประมาณ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 2565 มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์การบริหารส่วนตำบลบ้านโป่ง ดังนี้

 **วิสัยทัศน์ ขององค์การบริหารส่วนตำบลบ้านโป่ง**

“เป็นองค์กรมุ่งพัฒนาท้องถิ่น นำพาประโยชน์สุขสู่ชุมชน”

 **พันธกิจ** **ขององค์การบริหารส่วนตำบลบ้านโป่ง**

 1. จัดให้มีและบำรุงรักษาทางบก และทางน้ำ

 2. พัฒนาแหล่งน้ำ

 3. กำจัดมูลฝอย สิ่งปฏิกูล น้ำเสียและฟื้นฟูสิ่งแวดล้อม

 4. ป้องกันโรคติดต่อและไม่ติดต่อ เสริมสร้างสุขภาพประชาชน ชุมชนห่างไกลยาเสพติด

 5. บำรุงและส่งเสริมการประกอบอาชีพของประชาชน

 6. ส่งเสริมการศึกษา และพัฒนาคนให้ทันเหตุการณ์บ้านเมืองและเทคโนโลยี รักษาวิถีชุมชน

 **ยุทธศาสตร์แนวทางการพัฒนาขององค์การบริหารส่วนตำบลบ้านโป่ง**

ประกอบด้วย 5 ยุทธศาสตร์ 17 แนวทาง ดังนี้

 **1) ยุทธศาสตร์การพัฒนา ด้านการพัฒนาโครงสร้างพื้นฐาน มี 4 แนวทาง**

 1.1 การก่อสร้าง ปรับปรุง บำรุงรักษาถนน สะพาน

 1.2 การพัฒนาด้านสาธารณูปโภค และสาธารณูปการ

 1.3 การไฟฟ้าสาธารณะ

 1.4 การผังเมือง

 **2) ยุทธศาสตร์การพัฒนา ด้านการอนุรักษ์ทรัพยากรธรรมชาติและสิ่งแวดล้อม มี 2 แนวทาง**

 2.1 การสร้างจิตสำนึกและความตระหนักในการจัดการทรัพยากรธรรมชาติและ

สิ่งแวดล้อม

 2.2 การอนุรักษ์ ฟื้นฟู การเฝ้าระวัง และการป้องกันรักษาทรัพยากรธรรมชาติและ

สิ่งแวดล้อม

 **3) ยุทธศาสตร์การพัฒนา ด้านการพัฒนาสังคม/ชุมชน มี 5 แนวทาง**

 3.1 การพัฒนาคุณภาพชีวิตประชาชน

 3.2 การศึกษา

 3.3 การส่งเสริมศิลปวัฒนธรรม ประเพณี และภูมิปัญญาท้องถิ่น

 3.4 การป้องกัน การรักษา และส่งเสริมสุขภาพอนามัยของประชาชน

 3.5 การส่งเสริมความเข้มแข็งของชุมชน

 **4) ยุทธศาสตร์การพัฒนา ด้านการพัฒนาเศรษฐกิจ มี 3 แนวทาง**

 4.1 การพัฒนาและส่งเสริมอาชีพและเพิ่มรายได้ให้แก่ประชาชน

 4.2 การพัฒนาและส่งเสริมการใช้สินค้าท้องถิ่นและการตลาด

 4.3 การส่งเสริมการท่องเที่ยว

 **5) ยุทธศาสตร์การพัฒนา ด้านการบริหารและพัฒนาองค์กร มี 3 แนวทาง**

 5.1 การพัฒนาบุคลากรท้องถิ่น

 5.2 การพัฒนาเครื่องมือเครื่องใช้และสถานที่ปฏิบัติงาน

 5.3 การพัฒนาเทคโนโลยีและสารสนเทศ

 **การวางแผนพัฒนา**

องค์การบริหารส่วนตำบลบ้านโป่ง ได้จัดทำแผนพัฒนาท้องถิ่น (พ.ศ. 2561-2565) ตามกระบวนการที่บัญญัติไว้ในระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 โดยผ่านกระบวนการมีส่วนร่วมของประชาชน เช่น การจัดเวทีประชาคม เพื่อรับฟังปัญหา และความต้องการของประชาชนในพื้นที่อย่างแท้จริง ก่อนนำมาจัดทำเป็นโครงการเพื่อพัฒนา ตามที่ได้บรรจุไว้ในแผนพัฒนาท้องถิ่น

 องค์การบริหารส่วนตำบลบ้านโป่ง ได้ประกาศใช้แผนพัฒนาท้องถิ่น (พ.ศ. 2561-2565) โดยได้กำหนดโครงการที่จะดำเนินการตามแผนพัฒนาท้องถิ่นในปี พ.ศ. 2565 จำนวน 202 โครงการ งบประมาณ 60,997,290.00 บาท ซึ่งสามารถแยกตามยุทธศาสตร์ได้ดังนี้ (เฉพาะปี พ.ศ. 2565)

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ (บาท)** |
| 1. ด้านการพัฒนาโครงสร้างพื้นฐาน | 69 | 26,287,560.00 |
| 2. ด้านการอนุรักษ์ทรัพยากรธรรมชาติและสิ่งแวดล้อม | 15 | 3,515,000.00 |
| 3. ด้านการพัฒนาสังคม/ชุมชน | 90 | 22,204,660.00 |
| 4. ด้านการพัฒนาเศรษฐกิจ | 10 | 750,000.00 |
| 5. ด้านการบริการและพัฒนาองค์กร | 18 | 8,240,070.00 |
| **รวม** | **202** | **60,997,290.00** |

 **การจัดทำงบประมาณ**

 ผู้บริหารองค์การบริหารส่วนตำบลบ้านโป่ง ได้ประกาศใช้ข้อบัญญัติงบประมาณ เมื่อวันที่ 27 กันยายน 2564 โดยมีโครงการที่บรรจุอยู่ในข้อบัญญัติงบประมาณ จำนวน 93 โครงการ งบประมาณ 35,020,181.50 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ****ตามข้อบัญญัติ (บาท)** |
| 1. ด้านการพัฒนาโครงสร้างพื้นฐาน | 40 | 15,291,251.00 |
| 2. ด้านการอนุรักษ์ทรัพยากรธรรมชาติและสิ่งแวดล้อม | 3 | 123,390.00 |
| 3. ด้านการพัฒนาสังคม/ชุมชน | 45 | 18,474,755.02 |
| 4. ด้านการพัฒนาเศรษฐกิจ | 1 | 46,407.98 |
| 5. ด้านการบริการและพัฒนาองค์กร | 4 | 1,084,377.50 |
| **รวม** | **93** | **35,020,181.50** |

**แบบช่วยกำกับการจัดทำแผนยุทธศาสตร์ของท้องถิ่นโดยตนเอง**

 แบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

ชื่อองค์กรปกครองส่วนท้องถิ่น : องค์การบริหารส่วนตำบลบ้านโป่ง

|  |  |  |
| --- | --- | --- |
| **ประเด็นการประเมิน** | **มี****การดำเนินงาน** | **ไม่มี****การดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | ✓ |  |
| 3. มีการจัดประชุมอย่างต่อเนื่องสม่ำเสมอ | ✓ |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | ✓ |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | ✓ |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา | ✓ |  |
| **ส่วนที่ 2 การจัดทำแผนการพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | ✓ |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | ✓ |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | ✓ |  |
| 10.มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพของท้องถิ่น | ✓ |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด | ✓ |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | ✓ |  |
| 13. มีการกำหนดเป้าหมายการพัฒนาท้องถิ่น | ✓ |  |
| 14. มีการกำหนดยุทธศาสตร์การพัฒนาและแนวทางการพัฒนา | ✓ |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | ✓ |  |
| 16. มีการอนุมัติและประกาศใช้แผนยุทธศาสตร์การพัฒนา | ✓ |  |
| 17. มีการจัดทำบัญชีกลุ่มโครงการในแผนยุทธศาสตร์ | ✓ |  |
| 18. มีการกำหนดรูปแบบการติดตามประเมินผลแผนยุทธศาสตร์ | ✓ |  |
| 19. มีการทบทวนแผนยุทธศาสตร์หรือไม่ | ✓ |  |

**2. การติดตามและประเมินผลโครงการ**

**รายละเอียดการใช้งบประมาณรายจ่ายประจำปีงบประมาณ พ.ศ. 2565 ขององค์การบริหารส่วนตำบลบ้านโป่ง (1 ตุลาคม 2564 – 30 กันยายน 2565) มีดังนี้**

 **สรุปโครงการ/แผนงาน ที่มีการดำเนินการและเบิกจ่ายจริงประจำปีงบประมาณ พ.ศ. 2565**

**ขององค์การบริหารส่วนตำบลบ้านโป่ง อำเภองาว จังหวัดลำปาง**

|  |  |  |  |
| --- | --- | --- | --- |
| **ยุทธศาสตร์** | **จำนวน/โครงการ** | **งบประมาณ** **(บาท)** | **หมายเหตุ** |
| ยุทธศาสตร์ที่ 1. ด้านการพัฒนาโครงสร้างพื้นฐาน | 40 | 15,291,251.00 |  |
| ยุทธศาสตร์ที่ 2. ด้านการอนุรักษ์ทรัพยากรธรรมชาติ  และสิ่งแวดล้อม | 3 | 123,390.00 |  |
| ยุทธศาสตร์ที่ 3. ด้านการพัฒนาสังคม/ชุมชน | 45 | 18,474,755.02 |  |
| ยุทธศาสตร์ที่ 4. ด้านการพัฒนาเศรษฐกิจ | 1 | 46,407.98 |  |
| ยุทธศาสตร์ที่ 5. ด้านการบริการและพัฒนาองค์กร | 4 | 1,084,377.50 |  |
| **รวม** | **93** | **35,020,181.50** |  |

**โครงการ/แผนงาน ที่มีการดำเนินการและเบิกจ่ายจริงประจำปีงบประมาณ พ.ศ. 2565**

**ขององค์การบริหารส่วนตำบลบ้านโป่ง อำเภองาว จังหวัดลำปาง**

**ยุทธศาสตร์ที่ 1 การพัฒนาด้านโครงสร้างพื้นฐาน**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 1 | ขุดเจาะบ่อน้ำบาดาลพร้อมระบบสูบน้ำดิบ หมู่ 1 บ้านสบเอิม | 491,519.00 | ตามข้อบัญญัติ |  |
| 2 | ก่อสร้างพนังกั้นนำคสล. หมู่ 2 | 150,000.00 | ตามข้อบัญญัติ |  |
| 3 | ก่อสร้างถนนคสล. หมู่ 2 เข้าสระโป่ง | 259,000.00 | ตามข้อบัญญัติ |  |
| 4 | ก่อสร้างถนนคสล. หมู่ 3 ซอยหน้าบ้านนางต่อม บัวผัน | 109,000.00 | ตามข้อบัญญัติ |  |
| 5 | ก่อสร้างถนนคสล. หมู่ 3 ซอยหน้าบ้านนายอิ่นแก้ว แปลกปลาด | 27,000.00 | ตามข้อบัญญัติ |  |
| 6 | ก่อสร้างถนนคสล. สายทุ่งโป่ง หมู่ 3  | 237,000.00 | ตามข้อบัญญัติ |  |
| 7 | ซ่อมสร้างถนนแอสฟัลท์ติกคอนกรีต หมู่ 4 ซอย 1 | 469,930.00 | ตามข้อบัญญัติ |  |
| 8 | ซ่อมสร้างถนนแอสฟัลท์ติกคอนกรีต หมู่ 5  | 323,000.00 | ตามข้อบัญญัติ |  |
| 9 | ซ่อมแซมถนนลูกรัง หมู่ 6 ทุ่งผาช้าง | 193,000.00 | ตามข้อบัญญัติ |  |
| 10 | ซ่อมสร้างถนนแอสฟัลท์ติกคอนกรีต หมู่ 8 | 375,410.00 | ตามข้อบัญญัติ |  |
| 11 | ก่อสร้างถนนคสล. หมู่ 9 หลังโรงสีนางสมจิตร จันทร์ดี | 130,000.00 | ตามข้อบัญญัติ |  |
| 12 | ก่อสร้างถนนคสล. หมู่ 9 จากบ้านนายวิชัย กาชัย เชื่อมหมู่ 10 ข้างศพด.บ้านเป๊าะ | 182,000.00 | ตามข้อบัญญัติ |  |
| 13 | ก่อสร้างถนนคสล. หมู่ 10 ซอยบ้านนายนัส พรมวงค์ | 259,000.00 | ตามข้อบัญญัติ |  |

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 14 | ก่อสร้างถนนคสล. หมู่ 11 ซอย 2/1 | 94,000.00 | ตามข้อบัญญัติ |  |
| 15 | ก่อสร้างถนนคสล. หมู่ 11 ซอย 5 | 292,000.00 | ตามข้อบัญญัติ |  |
| 16 | ก่อสร้างถนนคสล. หมู่ 12 เข้าพื้นที่ทำการเกษตร | 390,000.00 | ตามข้อบัญญัติ |  |
| 17 | ติดตั้งถังเก็บน้ำพร้อมระบบส่งน้ำประปา อบต.บ้านโป่ง | 74,503.00 | ตามข้อบัญญัติ |  |
| 18 | ก่อสร้างอาคารอเนกประสงค์ หมู่ 7 บ้านหาดเชี่ยว  | 403,000.00 | ตามข้อบัญญัติ | เบิกเหลื่อมปี |
| 19 | ก่อสร้างห้องน้ำในบริเวณสนามกีฬา หมู่ 10 | 154,800.00 | ตามข้อบัญญัติ | เบิกเหลื่อมปี |
| 20 | ก่อสร้างโครงหลังคาบริเวณสนามกีฬา หมู่ 10 | 323,600.00 | ตามข้อบัญญัติ | เบิกเหลื่อมปี |
| 21 | ซ่อมสร้างถนนแอสฟัลท์ติกคอนกรีต หมู่ 9 สายรอบหมู่บ้าน | 466,000.00 | จ่ายขาดเงินสะสม |  |
| 22 | ซ่อมสร้างถนนแอสฟัลท์ติกคอนกรีต หมู่ 10 | 493,000.00 | จ่ายขาดเงินสะสม |  |
| 23 | ก่อสร้างผนังป้องกันตลิ่งโดยเรียงกล่องเกเบี้ยน หมู่ 11 | 250,000.00 | จ่ายขาดเงินสะสม |  |
| 24 | ขุดเจาะบ่อน้ำบาดาล หมู่ 12 | 335,800.00 | จ่ายขาดเงินสะสม |  |
| 25 | ก่อสร้างรางระบายน้ำ หมู่ 8 พร้อมบ่อพัก มีฝาปิด ข้างบ้านนายแสน คิดดี | 369,630.00 | จ่ายขาดเงินสะสม |  |
| 26 | ปรับปรุงระบบประปาหมู่บ้าน หมู่ 2 | 380,000.00 | จ่ายขาดเงินสะสม | กำลังดำเนินการ |
| 27 | เปลี่ยนถังเก็บน้ำประปาหมู่บ้าน หมู่ 5 | 380,000.00 | จ่ายขาดเงินสะสม | กำลังดำเนินการ |
| 28 | ขุดลอกลำน้ำวังคก หมู่ 5 บ้านเป๊าะ | 373,000.00 | เงินอุดหนุน |  |
| 29 | ก่อสร้างถนนคสล.รหัสสายทาง ลป.ถ.64-011 บ้านโป่งพัฒนา, บ้านเป๊าะทอง หมู่ที่ 9, 10 | 1,131,059.00 | เงินอุดหนุน |  |
| 30 | ซ่อมสร้างถนนแอสฟัลท์ติก รหัสสายทาง ลป.ถ.64-002 บ้านเป๊าะ หมู่ที่ 5 | 451,900.00 | เงินอุดหนุน |  |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 31 | ขุดลอกหน้าฝายทุ่งโป่ง หมู่ที่ 6 บ้านเหล่า | 415,400.00 | เงินอุดหนุน |  |
| 32 | ก่อสร้างถนนคสล.รหัสสายทาง ลป.ถ.64-042 บ้านสบเอิม หมู่ที่ 1 | 1,110,000.00 | เงินอุดหนุน |  |
| 33 | ก่อสร้างถนนคสล. บ้านหาดเชี่ยว หมู่ที่ 7 | 1,530,000.00 | เงินอุดหนุน |  |
| 34 | ขุดลอกห้วยโป่งค่าง หมู่ที่ 1 | 158,900.00 | เงินอุดหนุน |  |
| 35 | ปรับปรุงซ่อมแซมประปาหมู่บ้านแบบบาดาลขนาดเล็ก บ้านเป๊าะ หมู่ 5 | 492,500.00 | เงินอุดหนุน |  |
| 36 | ซ่อมสร้างถนนแอสฟัลท์ติก รหัสสายทาง ลป.ถ.64-015 บ้านสันโค้งพัฒนา หมู่ที่ 11 | 372,300.00 | เงินอุดหนุน |  |
| 37 | ซ่อมสร้างถนนแอสฟัลท์ติก รหัสสายทาง ลป.ถ.64-014 บ้านต้นมื่น หมู่ที่ 8 | 480,000.00 | เงินอุดหนุน |  |
| 38 | ซ่อมสร้างถนนแอสฟัลท์ติก รหัสสายทาง ลป.ถ.64-050 บ้านเหล่า หมู่ที่ 6 | 446,000.00 | เงินอุดหนุน |  |
| 39 | ซ่อมแซมถนนลูกรัง หมู่ที่ 1 บ้านสบเอิม สายป่าช้า-ป่างิ้ว | 438,000.00 | เงินอุดหนุน |  |
| 40 | ซ่อมสร้างถนนแอสฟัลท์ติกคอนกรีต หมู่ที่ 3 | 280,000.00 | เงินอุดหนุนเหลือจ่าย |  |
| **รวมเป็นเงินทั้งสิ้น** | 15,291,251.00 |  |  |

**ยุทธศาสตร์ที่ 2 การอนุรักษ์ทรัพยากรธรรมชาติและสิ่งแวดล้อม**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 1 | อนุรักษ์ทรัพยากรธรรมชาติและสิ่งแวดล้อม เฉลิมพระเกียรติ | 10,500.00 | ตามข้อบัญญัติ |  |
| 2 | โครงการป้องกันแก้ไขปัญหาหมอกควัน ไฟป่า | 49,890.00 | ตามข้อบัญญัติ |  |
| 3 | ค่าวัสดุการเกษตร | 63,000.00 | ตามข้อบัญญัติ |  |
| **รวมเป็นเงินทั้งสิ้น** | **123,390.00** |  |  |

**ยุทธศาสตร์ที่ 3 การพัฒนาสังคม/ชุมชน**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 1 | เบี้ยยังชีพผู้สูงอายุ | 11,560,000.00 | ตามข้อบัญญัติ |  |
| 2 | เบี้ยยังชีพคนพิการ | 3,389,400.00 | ตามข้อบัญญัติ |  |
| 3 | เบี้ยยังชีพผู้ป่วยเอดส์ | 243,000.00 | ตามข้อบัญญัติ |  |
| 4 | เงินสมทบกองทุนสวัสดิการชุมชน (กองทุนออมวันละบาท) | 300,000.00 | ตามข้อบัญญัติ |  |
| 5 | เงินสมทบกองทุนหลักประกันสุขภาพ (สปสช.) | 118,854.00 | ตามข้อบัญญัติ |  |
| 6 | จ้างเหมาพาหนะบริการรับ-ส่ง เด็กเล็กในศพด.ตำบลบ้านโป่ง | 121,399.00 | ตามข้อบัญญัติ |  |
| 7 | สนับสนุนบริหารสถานศึกษา | 480,943.00 | ตามข้อบัญญัติ |  |
| 8 | การจัดงานจัดนิทรรศการซึ่งเป็นวันสำคัญของทางราชการ (1) วันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช 1,500.00 (2) วันปิยะมหาราช 1,500.00 | 3,000.00 | ตามข้อบัญญัติ |  |
| 9 | อาหารเสริม (นม) | 426,444.02 | ตามข้อบัญญัติ |  |
| 10 | เงินอุดหนุนสำหรับสนับสนุนอาหารกลางวัน (1) อุดหนุนอาหารกลางวัน 490,854.00 โรงเรียนบ้านสบพลึง (2) อุดหนุนอาหารกลางวัน 289,023.00 โรงเรียนบ้านใหม่  | 779,877.00 | ตามข้อบัญญัติ |  |

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 11 | อุดหนุนโครงการตามพระราชดำริ ด้านสาธารณสุข บ้านสบเอิม หมู่ 1 | 20,000.00 | ตามข้อบัญญัติ |  |
| 12 | อุดหนุนโครงการตามพระราชดำริด้านสาธารณสุข บ้านใหม่นาแช่ หมู่ 2 | 20,000.00 | ตามข้อบัญญัติ |  |
| 13 | อุดหนุนโครงการตามพระราชดำริด้านสาธารณสุข บ้านสบพลึง หมู่ 3 | 20,000.00 | ตามข้อบัญญัติ |  |
| 14 | อุดหนุนโครงการตามพระราชดำริด้านสาธารณสุข บ้านโป่ง หมู่ 4 | 20,000.00 | ตามข้อบัญญัติ |  |
| 15 | อุดหนุนโครงการตามพระราชดำริด้านสาธารณสุข บ้านเป๊าะ หมู่ 5 | 20,000.00 | ตามข้อบัญญัติ |  |
| 16 | อุดหนุนโครงการตามพระราชดำริด้านสาธารณสุข บ้านเหล่า หมู่ 6 | 20,000.00 | ตามข้อบัญญัติ |  |
| 17 | อุดหนุนโครงการตามพระราชดำริด้านสาธารณสุข บ้านหาดเชี่ยว หมู่ 7 | 20,000.00 | ตามข้อบัญญัติ |  |
| 18 | อุดหนุนโครงการตามพระราชดำริด้านสาธารณสุข บ้านต้นมื่น หมู่ 8 | 20,000.00 | ตามข้อบัญญัติ |  |
| 19 | อุดหนุนโครงการตามพระราชดำริด้านสาธารณสุข บ้านโป่งพัฒนา หมู่ 9 | 20,000.00 | ตามข้อบัญญัติ |  |
| 20 | อุดหนุนโครงการตามพระราชดำริด้านสาธารณสุข บ้านเป๊าะทอง หมู่ 10 | 20,000.00 | ตามข้อบัญญัติ |  |
| 21 | อุดหนุนโครงการตามพระราชดำริด้านสาธารณสุข บ้านสันโค้งพัฒนา หมู่ 11 | 20,000.00 | ตามข้อบัญญัติ |  |
| 22 | อุดหนุนโครงการตามพระราชดำริด้านสาธารณสุข บ้านโป่งแก้ว หมู่ 12 | 20,000.00 | ตามข้อบัญญัติ |  |

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 23 | ป้องกันและควบคุมโรคพิษสุนัขบ้า ตามโครงการสัตว์ปลอดโรค คนปลอดภัย จากโรคพิษสุนัขบ้าฯ | 29,700.00 | ตามข้อบัญญัติ |  |
| 24 | ควบคุมและป้องกันโรคไข้เลือดออก | 137,184.00 | ตามข้อบัญญัติ |  |
| 25 | ป้องกันและระงับโรคติดต่อต่างๆ | 10,000.00 | ตามข้อบัญญัติ |  |
| 26 | วัสดุวิทยาศาสตร์หรือการแพทย์ | 15,034.00 | ตามข้อบัญญัติ |  |
| 27 | ก่อสร้าง ซ่อมแซมที่อยู่อาศัยให้กับประชาชน ผู้ยากไร้และผู้ด้อยโอกาส | 77,370.00 | ตามข้อบัญญัติ |  |
| 28 | ป้องกันและลดอุบัติเหตุช่วงเทศกาลสำคัญ(1) ป้องกันและลดอุบัติเหตุทางถนนช่วงเทศกาลปีใหม่ 14,472.00(2) ป้องกันและลดอุบัติเหตุทางถนนช่วงเทศกาลสงกรานต์ 14,472.00 | 28,944.00 | ตามข้อบัญญัติ |  |
| 29 | ค่าใช้จ่ายในการดำเนินการศูนย์อาสาสมัครป้องกันภัยฝ่ายพลเรือน (อปพร.) | 71,070.00 | ตามข้อบัญญัติ |  |
| 30 | ปรับปรุงระบบเครื่องขยายเสียงของหอกระจายข่าว หมู่ 8 | 19,500.00 | ตามข้อบัญญัติ |  |
| 31 | ปรับปรุงระบบเครื่องขยายเสียงของหอกระจายข่าว หมู่ 12 | 19,500.00 | ตามข้อบัญญัติ |  |
| 32 | ปรับปรุงระบบหอกระจายข่าว หมู่ 2 | 19,500.00 | ตามข้อบัญญัติ |  |
| 33 | ปรับปรุงระบบเครื่องขยายเสียงของหอกระจายข่าว หมู่ 4 | 19,500.00 | ตามข้อบัญญัติ |  |
| 34 | ปรับปรุงระบบเครื่องขยายเสียงของหอกระจายข่าว หมู่ 9 | 19,500.00 | ตามข้อบัญญัติ |  |
| 35 | ปรับปรุงระบบหอกระจายข่าว หมู่ 11 | 19,500.00 | ตามข้อบัญญัติ |  |

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 36 | เพิ่มศักยภาพให้กลุ่มสตรี | 20,000.00 | ตามข้อบัญญัติ |  |
| 37 | อุดหนุนสภาวัฒนธรรมตำบลบ้านโป่ง ตามโครงการส่งเสริมประเพณีเลี้ยงผีเจ้าบ้าน | 16,000.00 | ตามข้อบัญญัติ |  |
| 38 | อุดหนุนสภาวัฒนธรรมตำบลบ้านโป่ง ตามโครงการถวายเทียนพรรษา | 14,660.00 | ตามข้อบัญญัติ |  |
| 39 | อุดหนุนสภาวัฒนธรรมตำบลบ้านโป่ง ตามโครงการประเพณีสืบชะตาน้ำและสักการะ ดำหัวเจ้าพ่อผาพลึง | 40,000.00 | ตามข้อบัญญัติ |  |
| 40 | อุดหนุนสภาวัฒนธรรมตำบลบ้านโป่ง ตามโครงการประเพณีทำบุญสรงน้ำพระธาตุ วัดบ้านเป๊าะ | 30,000.00 | ตามข้อบัญญัติ |  |
| 41 | อุดหนุนสภาวัฒนธรรมตำบลบ้านโป่ง ตามโครงการประเพณีทำบุญสรงน้ำพระธาตุ วัดบ้านโป่ง | 30,000.00 | ตามข้อบัญญัติ |  |
| 42 | อุดหนุนสภาวัฒนธรรมตำบลบ้านโป่ง ตามโครงการรดน้ำดำหัวผู้สูงอายุ ตำบลบ้านโป่ง | 40,000.00 | ตามข้อบัญญัติ |  |
| 43 | วัสดุกีฬา | 99,876.00 | ตามข้อบัญญัติ |  |
| 44 | อุดหนุนโครงการศูนย์ปฏิบัติการร่วมในการช่วยเหลือประชาชนของอปท.งาว | 25,000.00 | ตามข้อบัญญัติ |  |
| 45 | สนับสนุนการจัดกิจกรรมแสดงของดีอำเภองาวในงานฤดูหนาวและของดีนครลำปาง | 10,000.00 | ตามข้อบัญญัติ |  |
| **รวมเป็นเงินทั้งสิ้น** | **18,474,755.02** |  |  |

**ยุทธศาสตร์ที่ 4 การพัฒนาเศรษฐกิจ**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 1 | ส่งเสริมพัฒนาการท่องเที่ยวโดยชุมชน บ้านหาดเชี่ยวอย่างยั่งยืน | 46,407.98 | ตามข้อบัญญัติ |  |
| **รวมเป็นเงินทั้งสิ้น** | **46,407.98** |  |  |

**ยุทธศาสตร์ที่ 5 การบริหารและพัฒนาองค์กร**

|  |  |  |  |
| --- | --- | --- | --- |
| **ที่** | **โครงการ/กิจกรรม** | **จำนวนงบประมาณ** | **หมายเหตุ** |
| **เบิกจ่าย****(บาท)** |  **(ที่มา)** |
| 1 | เงินสมทบกองทุนบำเหน็จบำนาญข้าราชการส่วนท้องถิ่น (กบท.) | 400,000.00 | ตามข้อบัญญัติ |  |
| 2 | อบรมเสริมสร้างคุณธรรมจริยธรรมและพัฒนาองค์ความรู้แก่ผู้บริหาร สมาชิกสภาฯ ผู้นำท้องถิ่นพนักงานส่วนตำบลและพนักงานจ้าง | 7,350.00 | ตามข้อบัญญัติ |  |
| 3 | ค่าใช้จ่ายในการเลือกตั้ง | 569,027.50 | ตามข้อบัญญัติ |  |
| 4 | จัดทำแผนที่ภาษีและทะเบียนทรัพย์สิน | 108,000.00 | ตามข้อบัญญัติ |  |
| **รวมเป็นเงินทั้งสิ้น** | **1,084,377.50** |  |  |

**รายงานสรุปผลการดำเนินงาน ประจำปีงบประมาณ พ.ศ. 2565 องค์การบริหารส่วนตำบลบ้านโป่ง อำเภองาว จังหวัดลำปาง (1 ตุลาคม 2564 - 30 กันยายน 2565)**

|  |  |  |  |
| --- | --- | --- | --- |
| **ยุทธศาสตร์** | **แผนพัฒนาปี 2565** | **งบประมาณ****เบิกจ่ายจริง ปี 2565** | **100%** |
| **จำนวนโครงการ** | **งบ****ประมาณ** | **จำนวนโครงการ** | **งบ****ประมาณ** | จำนวนโครงการ | **งบ****ประมาณ** |
| 1. การพัฒนาด้านโครงสร้างพื้นฐาน | 69 | 26,287,560.00 | 40 | 15,291,251.00 | 19.80 | 25.07 |
| 2. การอนุรักษ์ทรัพยากรธรรมชาติและสิ่งแวดล้อม | 15 | 3,515,000.00 | 3 | 123,390.00 | 1.48 | 0.20 |
| 3. การพัฒนาสังคม | 90 | 22,204,660.00 | 45 | 18,474,755.02 | 22.28 | 30.29 |
| 4. การพัฒนาเศรษฐกิจ | 10 | 750,000.00 | 1 | 46,407.98 | 0.50 | 0.07 |
| 5. การบริหารและพัฒนาองค์กร | 18 | 8,240,070.00 | 4 | 1,084,377.50 | 1.98 | 1.78 |
| **รวมทั้งสิ้น** | **202** | **60,997,290.00** | **93** | **35,020,181.50** | **46.04** | **57.41** |

องค์การบริหารส่วนตำบลบ้านโป่ง ได้ดำเนินการติดตามและประเมินผลโครงการพัฒนา โดยให้ ทุกหน่วยงานในสังกัดองค์การบริหารส่วนตำบลบ้านโป่ง จัดทำรายงานผลการดำเนินงานโครงการพัฒนา โดยแยกตามยุทธศาสตร์

 ข้อมูลที่รวบรวมจากการรายงานผล จะแสดงให้เห็นความก้าวหน้าในการดำเนินงานโครงการพัฒนาตามยุทธศาสตร์การพัฒนา และการเบิกจ่ายเงินงบประมาณที่ใช้จริงของโครงการที่ได้รับงบประมาณในปีงบประมาณ พ.ศ. 2565 (1 ตุลาคม 2564 - 30 กันยายน 2565) สรุปได้ดังนี้

 - โครงการที่ตั้งไว้ในแผนพัฒนาท้องถิ่น (พ.ศ.2561-2565) ปีงบประมาณ พ.ศ. 2565 จำนวน 202 โครงการ โดยประมาณการใช้เงินงบประมาณไว้ 60,997,290.00 บาท

 - โครงการดำเนินการแล้วเสร็จในปีงบประมาณ พ.ศ. 2565 จำนวน 93 โครงการ ใช้งบประมาณทั้งสิ้น 35,020,181.50 บาท คิดเป็นร้อยละ 46.04 ของโครงการทั้งหมด

**ส่วนที่ 3**

**สรุปปัญหา อุปสรรค และข้อเสนอแนะ**

**ปัญหาและอุปสรรค**

 1. แผนงานโครงการมีจำนวนมากไม่สอดคล้องกับงบประมาณที่ได้รับจัดสรร

 2. ได้รับงบประมาณล่าช้า

 3. การดำเนินการในยุทธศาสตร์การพัฒนาด้านโครงสร้างพื้นฐานเกิดความล่าช้า เนื่องจากช่างควบคุมงานมีน้อยและไม่เพียงพอกับปริมาณงาน ประกอบกับเกิดความผันผวนของราคาค่าวัสดุก่อสร้างได้ปรับขึ้น-ลงตามราคาตลาด

**ข้อเสนอแนะ**

 1. ควรมีการบริหารจัดการงบประมาณอย่างเหมาะสม

 2. แจ้งให้หน่วยงานต่างๆ ขององค์การบริหารส่วนตำบลบ้านโป่งดำเนินโครงการ/กิจกรรม ให้เป็นไปตามแผนที่ได้วางไว้ตามปฏิทินการดำเนินงาน และเมื่อดำเนินโครงการ/กิจกรรมเสร็จเรียบร้อยแล้วให้รายงานผลปัญหาอุปสรรค ให้ผู้บริหารทราบเพื่อเป็นข้อมูลในการวางแผนการดำเนินงานปีต่อไป

 3. สรรหาบุคคลมาทดแทนตำแหน่งว่างหรือรับโอนบุคลากรจากหน่วยงานอื่น